**Алматы қаласы, Наурызбай ауданы**

**№ 157 жалпы білім беретін мектеп**

**Директордың оқу ісі жөніндегі орынбасары**

**ИНКЛЮЗИВТІ ЖӘНЕ УЙДЕ ОҚИТЫН БІЛІМ АЛУШЫЛАРДЫ ҚАШЫҚТЫҚТАН ОҚЫТУ**

Қазақстан Республикасының заңнамасымен денсаулық жағдайына қарай ұзақ уақыт бойы мектепке бара алмайтын білім алушылар үшін үйде оқыту ұйымдастыру қарастырылған. Білім беру жүйесінде Қазақстан Республикасының «Білім туралы» заңы бойынша жеке адамның қажеттіліктері мен мүмкіндіктері ескеріле отырып, білім беру бағдарламаларының мазмұнына, білім берудің әрбір деңгейін алуға қол жеткізу жағдайларының жасалуына қарай, мектебімізде инклюзивті және үйде оқитын білім алушылар үшін қашықтықтан оқыту бойынша жүзеге асырылуда. Инклюзивті және үйде оқытылатын балалар жалпы білім берудің оқу бағдарламасы немесе жеке бағдарлама бойынша білім алуда. Мұғалім тұлғасы, оның адамгершілік қасиеттері және білім алушыға қарым-қатынасы, оның табысты бейімделуі мен оқуының негізгі факторы болып табылатыны белгілі. Сондықтан, мұғалім білім алушы үшін жақын адам мәртебесіне ие болды. Қашықтықтан сабақ өткізу кезінде жағымды қарым-қатынасты қалыптастыру өте маңызды. Ол үшін баланың қуаныштары мен өкініштеріне ортақтасып, сеніміне ие болу керек. Балалар қалауы бойынша және ата-анасының келісімімен қызығушылығына байланысты қашықтықтан оқыту кезіндегі іс-шараларға қатысуда. Бала мен ата-ана арасындағы махаббат, өз қадірін сезіну сияқты құндылықтарға ата-анасының ерекше көңіл бөліп, өз балаларының дамуына арналған қолайлы жағдайлар жасау үшін көп күш жұмсап жатыр. Қашықтықтан оқыту кезінде №157 жалпы білім беретін мектеп әкімшілігі мен мұғалімдері инклюзивті және үйде оқитын білім алушылардың оқуға деген ынтасын мадақтап, оқуға деген қызығушылығын арттырып, ұмтылысын ынталандыру үшін ата-анамен тығыз байланыста жұмысты жандандыруда. Ең бастысы - инклюзивті және үйде оқитын білім алушылар білім алудан қол үзбеу керек. Біз, бәріміз, коронавирус індетінің беті қайтып, қалыпты өмірге ораламыз деп сенейік.